   ڪراچي (ويب ڊيسڪ) ناليواري اداڪار ۽ ميزبان حمرا علي عباسي فلمن ۾ شامل ڪئي ويندڙ آئٽم نمبرز کي عورتن جي توهين قرار ڏئي ڇڏيو. حمزا علي عباسي تازو هڪ انٽرويو ۾ مختلف موضوعن تي ڳالهايو. شو جي ميزبان طرفان فلمن جي ريٽنگ وڌائڻ لاءِ آئٽم نمبرز جو سهارو وٺڻ بابت پڇيل سوال جي حمزا عباسي چيو ته آئٽم سانگز جي پابندي هجڻ گهرجي، گهٽ ۾ گهٽ اهي پاڪستان ۾ ته نه ٿيڻ گهرجن، اها عورتن جي سراسر توهين آهي. هن چيو ته عوام ايترو سياستدانن کي فالو ناهي ڪندو جيترو فنڪارن کي ڪندو آهي، جيڪڏهن اهي بنا قميص جي تصوير ڪڍرائي سوشل ميڊيا تي پوسٽ ڪن ۽ اداڪارا آئٽم سانگ لاءِ مختصر لباس پائي ته ٻارن تي ذهنن تي ڪهڙو اثر پوندو. سندس وڌيڪ چوڻ هو ته آئٽم نمبرز جا ٻول به خراب هوندا آهن، گهٽ ۾ گهٽ منهنجي خيال ۾ اها عورتن جي توهين آهي.